**SCIndikátor** = főnév;

ejtsd: szindikátor, olyan ember, aki szórakoztatóan, érthetően elő tudja adni tudományos ötletét vagy kutatását.

**SCIndikátor – Tudománykommunikációs verseny**

**- elindult az online jelentkezés!**

Bár a kommunikáció, a self branding és a networking ma már a tudományos és technológiai pályán való érvényesüléshez is elengedhetetlen, számos tudományterület oktatása során még mindig nem kap elegendő hangsúlyt a kommunikációs képességek fejlesztése.

**A Nők a Tudományban Egyesület**

idén szeptemberben második alkalommal hirdeti meg egyetemista és Phd hallgató lányok és fiúk részére a **SCINDIKÁTOR – TUDOMÁNYKOMMUNIKÁCIÓS VERSENYT,** mely során a programban résztvevőknek

* lehetőségük nyílik a hatékony kommunikáció, a self branding elsajátítására, illetve
* kapcsolatot építhetnek területük piaci valamint tudományos szereplőivel is.

A SCindikátor program már az indulás első évében, a 2016/17-es tanévben kivívta népszerűségét a hallgatók körében: a versenyhez kapcsolódó programsorozat keretében ugyanis Egyesületünk mentori támogatással és különböző szakmai kurzusokkal segíti a kiválasztott pályázókat a kommunikáció, a self branding és a hatékony networking alapjainak elsajátításában.

A szervező Nők a Tudományban Egyesület célja egy olyan tudományos társadalom megteremtése, ahol mindkét nem egyelő eséllyel indul a tudás megszerzéséért, és szakmai fejlődésük, tudományos projektjeik azonos támogatással szolgálhatják a jövő nemzedékeit.

***„MISSZIÓNK EGY OLYAN IDEÁLIS VILÁG MEGTEREMTÉSE, AHOL A NŐK ÉS FÉRFIAK TUDÁSA EGYFORMÁN ELISMERT A TÁRSADALMI ÉS A TECHNOLÓGIAI INNOVÁCIÓ FOLYAMATAIBAN”***

– vallja Szigeti Fanni, a NATE ügyvezetője. És hogy valóban van létjogosultsága egy ilyen gondolatnak, azt mi sem bizonyítja jobban, mint hogy a tavalyi SCIndikátor programban résztvevő 12 döntős és a zsűri tagjai közt is közel azonos volt a nemek aránya.

Kik voltak a tavalyi SCINDIKÁTOR dobogósai, hogyan és főleg miért érdemes idén is pályázni?

A LEHETŐSÉGEK TÁRHÁZA VÉGTELEN **DIÓHÉJBAN A 2016/17-ES SCINDIKÁTORRÓL**

A tavalyi döntőn az ÉV **SCI**NDIKÁTORA címet **Muhi Kristóf, másodéves mérnök-informatikus hallgató** vihette haza: az általa fejlesztett, képfeldolgozással működő alkalmazás a vakokat és a gyengénlátókat segíti hangos útmutatásokkal a dombornyomott Rubik-kocka kirakásában. A második díjat **Takács Ádám, az Eötvös Loránd Tudományegyetem fizika szakos hallgatója** érdemelte ki, a harmadik helyen pedig **Solymosi Anita** végzett. Anita gépészmérnökként a Pallasz Athéné Egyetem hallgatóiból álló team innovációját mutatta be: a csapat egy magyar fejlesztésű anyagból, szénszállal erősített alumíniumhabból készített az átlagnál 20 kg-mal könnyebb, a törésteszteken kiváló eredményeket elért motorbicikli vázat és lengőkart. Különdíjasunkként **Korhecz Lillát, a PTE végzős épületgépész hallgatóját** üdvözölhettük, aki gépészetileg és formailag is újraalkotta a radiátort: az általa újragondolt változatot bárhol használhatjuk a lakásban, akár térelválasztóként is funkcionálhat. Lilla a külcsín mellett a belbecsre is gondolt: a hőcserélőkben alkalmazott technológia által inspirálódva vízzel és olajjal fűtő radiátorokat álmodott lakásainkba.

Lányok és fiúk jelentkezését is várjuk!

ÚJ PERSPEKTÍVÁK – KARRIER - PROJEKTFINANSZÍROZÁS

**HOGYAN ÉS MIÉRT ÉRDEMES 2017-BEN IS PÁLYÁZNI?**

**A pályázatra olyan alap-, mesterszakos vagy doktorandusz hallgatók jelentkezését várjuk,**

* akik természettudományi, műszaki, informatikai, matematika szakon tanulnak,
* emellett szeretnék elsajátítani azokat a kommunikációs képességeket, melyek tudományos ötletük, projektjük, kutatási területük kreativ valamint szórakoztató bemutatásához szükségesek, és szeretnék kamatoztatni megszerzett tudásukat a leendő szponzoraikkal, munkaadóikkal történő találkozás alkalmával is.

Az előválogatást és az ingyenes képzéseket követően a végső megmérettetésre, a **SCINDIKÁTOR program döntője és AZ ÉV SCINDIKÁTORA cím átadása 2018. március végén lesz.**

Ezen a rendezvényen a jelöltek már szakmai érdeklődők és a lehetséges partnerek, későbbi munkaadók előtt mutathatják meg elhivatottságukat. A legügyesebbek előtt pedig új perspektívák, projektfinanszírozási lehetőségek, és komoly karrierutak is megnyílhatnak. A lehetőség innentől adott.

**Az online jelentkezés módja:** max. 1 perces saját készítésű, a pályázó tudományos ötletét, kutatását bemutató videóval a [**JELENTKEZÉS**](http://bit.ly/SCIndikator_jelentkezes)oldalon.**Jelentkezési határidő: 2017. október 6. éjfél**

**Inspirációs videó elérhető:** [**ITT**](http://bit.ly/SCIndikator_video)

Hogyan zajlik pontosan a verseny?

KOMMUNIKÁCIÓ – SELF BRANDING - NETWORKING **EZZEL A PÁLYÁZATTAL MINDENKI NYER!**

1. **ELŐVÁLOGATÁS**

Az előválogatás során a zsűri az ötlet kidolgozottságát, az előadásmód érthetőségét és minőségét, illetve azt vizsgálja, hogy a pályázó mennyire hitelesen tudja közvetíteni elkötelezettségét témája és annak népszerűsítése iránt.

Ha a jelentkező bejut a SCIndikátor programba, máris egy több alkalmas alapozó kommunikációs tréningen vehet részt, mely során szakemberek segítségével sajátíthatja el a helyes beszédtechnikát és fejlesztheti előadásmódját. A tréning hatékony segítséget nyújt a magabiztos szerepléshez és a meggyőző előadásmódhoz.

1. **ELŐDÖNTŐ**

A tréningeket követően a zsűri egy elődöntő keretében értékeli, mennyit sikerült a jelölteknek hasznosítaniuk a tanultakból, a továbbjutóknak pedig újabb, egyénre szabott kommunikációs mesterkurzust kínálunk.

Itt már célzottan a záró **Science Show**-ra készítjük fel a jelölteket, a beszéd- és előadástechnika mellett azzal is foglalkozunk, hogy milyen vizuális elemekkel teheti a jelölt még emlékezetesebbé az előadását.

1. **SCIENCE SHOW: ORSZÁGOS DÖNTŐ**

A program végén a különböző kutatási területek iránt érdeklődő tudományos és piaci szereplők részvételével megrendezett látványos **Science Show**-ban mutathatják be a jelöltek projektjüket, bizonyíthatják szakmai felkészültségüket és rátermettségüket.

Az **Év SCIndikátora** címet a több száz fős közönség szavazati alapján látványos show keretében hirdetjük ki. Az esemény élőben közvetítjük a világhálóra

**Zsűritagok:**

**Dr. Balázsi Katalin**, az MTA Energiatudományi Kutatóközpont Műszaki Fizikai és Anyagtudományi Intézet Vékonyrétegfizika Laboratóriumának vezetője.

**Kovács-Bernárdt Tamás**, a ChimeIn.co alapítója, a LogMeIn volt ügyvezetője

**Maróy Ákos**, az Aero Glass, az EU Edge és az átlátszó.hu alapítója

**Rosa Susana Durao Nhancale**, tudományos kutató, szoftverfejlesztő, mentor

**Dr. Simon Vilmos**, egyetemi docens, BME VIK Hálózati Rendszerek és Szolgáltatások Tanszék, MEDIANETS laborvezető

**Turcsányi-Szabó Márta**, egyetemi docens, a T@T labor vezetője. ELTE Informatikai Kar Média- és Oktatásinformatika Tanszék

**Mentorok**

**Zsiros László Róbert**, a SCIndikátor program mesterkurzusának vezető mentora, tudománykommunikációs szakértő, rádiós műsorvezető, a Szertár projekt alapítója

**Orlai Balázs**, designer / design startégia tervező

**Stöckert Gábor**, az index.hu Tudomány és Technológia rovatának vezetője

***Fiúk és lányok jelentkezésére egyaránt számítunk, és szervezőként különös figyelmet fordítunk arra, hogy a versenyben résztvevők között mindkét nem* legalább 40%-ban képviseltesse magát.**

Weboldal: [scindikator.hu](http://www.scindikator.hu/)

Jelentkezés: [sci-ndikator.hu/jelentkezes/](http://bit.ly/SCIndikator_jelentkezes)

Sci-ndikátor a Facebookon: [Facebook](http://bit.ly/SCIndikator_face)

Sci-ndikátor a YouTube-on: [YouTube](http://bit.ly/SCI-ndikator)

Szabadon felhasználható fotók, forrásmegjelöléssel a 2016-os eseményekről: <http://www.sci-ndikator.hu/galeria/>

Kérdés, kérés esetén várjuk megkeresésed!

**NŐK A TUDOMÁNYBAN EGYESÜLET**A Nők a Tudományban Egyesület tagjaiként egy olyan világban szeretnénk élni, amely integrálja és egyformán elismeri mindkét nem tudását a társadalmi és a technológiai innováció folyamataiban. Azon dolgozunk, hogy a nők és a férfiak számára egyenlő lehetőségek álljanak rendelkezésre, függetlenül előítéletektől, társadalmi elvárásoktól. Célunk, hogy 2020-ig egy modern és felvilágosult innovációs ökoszisztéma valósuljon meg a mostani Y generáció számára, és egy sokszínű, kiegyensúlyozott kutató-fejlesztői társadalom tagjaiként élhessenek.

Weboldal: [nokatud.hu/](http://nokatud.hu/)